**АДМИНИСТРАТИВЕН СЪД – ГАБРОВО**

**ПРОТОКОЛ**

**№ 3**

Днес, 21.06.2022 г., се проведе заседание на определената със заповед РД-06-29/30.05.2022 г. на председателя на Административен съд – Габрово, комисия за провеждане на обявения конкурс за 1 щатна бройка за длъжността “съдебен деловодител”.

Комисията с председател съдия Светлозар Рачев и членове Елена Спасова и Силвия Михова, заседава по провеждането на третия етап от обявения конкурс – „Събеседване“.

Съгласно Протокол № 2 от заседание на комисията, проведено на 16.06.2022 г., до трети етап са допуснати кандидатите, получили средноаритметична оценка на практическите задачи не по-ниска от оценка 4,50 – много добър, а именно:

|  |  |  |
| --- | --- | --- |
| **№** | **Вх. №** | **Средноаритметична оценка от практическия изпит** |
| 1 | РД-14-97 | **4,75** |
| 2 | РД-14-153 | **4,68** |
| 3 | РД-14-156 | **4,65** |

За участие в третия етап на обявения конкурс, в определения час в сградата на Административен съд – Габрово се явиха и тримата допуснати кандидати. Всеки един от участниците се легитимира с лична карта.

Събеседването с участниците беше проведено по реда на подаване на заявленията за участие в конкурса. Председателят на конкурсната комисия разясни на всеки един кандидат начина на провеждане на настоящия етап, като поясни, че на всеки от кандидатите ще бъдат задавани унифицирани въпроси, за да бъдат те поставени при равни условия.

Членовете на комисията изслушаха последователно отговорите на всеки един от кандидатите по задаваните въпроси. Всеки от членовете на комисията постави оценки на кандидатите по всеки от задаваните въпроси, както и обща оценка, която представлява средноаритметично число от оценките на всеки отговор. Крайната оценка на всеки кандидат е средноаритметичната величина на общите оценки на членовете на комисията.

В резултат от проведения конкурс и получените крайни оценки, комисията

**Р Е Ш И:**

 **КЛАСИРА** кандидатите, както следва:

|  |  |  |  |  |
| --- | --- | --- | --- | --- |
| **Място** | **Вх. №** | **Оценка** **ІІ-ри етап** | **Оценка** **ІІІ-ти етап** | **Крайна** **оценка** |
| **І-во** | **РД-14-156** | **4,65** | **5,96** | **5,31** |
| ІІ-ро | РД-14-97 | **4,75** | **4,85** | **4,80** |
| ІІІ-то | РД-14-153 | **4,68** | **4,11** | **4,40** |

 Протоколът с крайния резултат от проведения конкурс за заемане на една свободна щатна длъжност „съдебен деловодител“ да се представи на председателя на Административен съд – Габрово, ведно с документите на класирания на първо място кандидат.

 Решението на комисията да се обяви на интернет страницата на Административен съд – Габрово и на таблото за обявления в съда на 22.06.2022 година. Обявяването на резултата от конкурса на интернет страницата на съда и на таблото за обявления в съда, да се счита за съобщение до участвалите в конкурса лица, съгласно чл. 95, ал. 2 от Кодекса на труда.

 Лицето, класирано на първо място, е длъжно да постъпи на работа в двуседмичен срок от обявяване на резултатите от класирането, съгласно чл. 96, ал. 1 и ал. 2 от КТ.

 Комисията приключи работата си в 14,50 часа.

**ПРЕДСЕДАТЕЛ: /п/**

 **/Светлозар Рачев/**

**ЧЛЕНОВЕ: 1. /п/**

**/Елена Спасова/**

 **2. /п/**

 **/Силвия Михова/**